## Odluka o općinskim porezima Općine Rugvica

### NN 119/2001 (28.12.2001.), Odluka o općinskim porezima Općine Rugvica

# OPĆINA RUGVICA

2038

Na temelju članaka
30., 30a., 32., 33., 36., 38c., 38i., 38m. i 42. Zakona o financira­nju
jedinica lokalne i područne (re­gionalne) samouprave (»Narodne novine« br.
117/93, 69/97, 33/00, 73/00, 127/00 i 59/01) i članka 9. Statuta Općine Rugvica
(»Službeni glasnik općine Rugvica« broj 4/01) Općinsko vijeće Općine Rugvica na
svojoj 6. sjednici održanoj 13. prosinca 2001. godine do­nijelo je

## ODLUKU

### O OPĆINSKIM POREZIMA

I. OPĆE ODREDBE

Članak 1.

Ovom odlukom utvrđuju
se stope, visina porezne osnovice, te način obračuna plaća­nja općinskih poreza
i prireza na dohodak što su vlastiti izvori prihoda općine.

II. VRSTE POREZA

Članak 2.

Općini pripadaju
sljedeći općinski porezi:

1. prirez porezu na
dohodak,

2. porez na potroš­nju,

3. porez na kuće za odmor,

4. porez na neobrađeno obradivo po­ljoprivredno zem­ljište,

5. porez na nekorištene poduzetničke nekretnine,

6. porez na neizgrađeno građevno zem­ljište,

7. porez na tvrtku ili naziv,

8. porez na korište­nje
javnih površina.

Prirez porezu na
dohodak

Članak 3.

Prirez porezu na
dohodak utvrđuje se po stopi od 6% za porezne obveznike kojima je prebivalište
na području općine Rugvica.

Porez na potroš­nju

Članak 4.

Porez na potroš­nju alkoholnih i bezalkoholnih pića i
piva plaća se po stopi od 3%.

Članak 5.

Osnovica poreza na potroš­nju iz članka 4. ove Odluke
je prodajna cijena pića po kojoj se prodaju u ugostite­ljskim objektima bez
poreza na dodanu vrijednost.

Članak 6.

Porez na potroš­nju alkoholnih i bezalkoholnih
pića i piva obveznik poreza obračunava i plaća do 15. u mjesecu za protekli
mjesec.

Obračunati porez iskazuje se u evidencijama
propisanim za obračun poreza na promet proizvoda i usluga.

Porez na kuću za
odmor

Članak 7.

Porez na kuće za
odmor plaća se u iznosu od 12,00 kuna po četvornom metru korisne površine kuće
za odmor.

Porez na
neobrađeno obradivo po­ljoprivredno zem­ljište

Članak 8.

Porez na neobrađeno obradivo po­ljoprivredno zem­ljište
plaća se po 1 hektaru neobrađenog obradivog po­ljoprivrednog zem­ljišta, godiš­nje
u s­ljedećim iznosima:

1. na oranice – 500,00 kuna,

2. na povrt­njake – 800,00 kuna,

3. na voć­njake – 1.000,00 kuna,

4. na vinograde – 1.000,00 kuna,

5. na livade – 250,00 kuna.

Porez na
nekorištene poduzetničke nekretnine

Članak 9.

Porez na nekorištene poduzetničke nekretnine plaća se
15,00 kuna po četvornom metru korisne površine poduzetničke nekretnine.

Porez na neizgrađeno građevno zem­ljište

Članak 10.

Porez na neizgrađeno
građevno zem­ljište plaća se 5,00 kuna po četvornom metru neizgrađenog
građevnog zem­ljišta.

Porez na tvrtku ili naziv

Članak
11.

Porez na tvrtku
odnosno naziv plaćaju godiš­nje, pravne i fizičke osobe koje su obveznici
poreza na dobit ili poreza na dohodak u iskazanim iznosima:

1. pravne osobe s područja industrije, po­ljo­privrede, šumarstva,
gradite­ljstva i prometa

360,00 kuna

2. pravne osobe koje obav­ljaju promet robe i usluga s područja
trgovine:

a) za reklamu, propagandu, oglašava­nje, mar­- keting i dekoraciju,
trgovačka po­du­zeća, robne kuće, predstavništva inozemnih i domaćih tvrtki,
poduzeća za kontrolu kvalitete robe, poduzeća za promet otpacima, poduzeća koja
obav­ljaju promet roba i usluga s inozemstvom i poslovna udruže­nja

520,00 kuna

b) za promet prehrambenim proizvodima i poduzeća koja trgovačku
djelatnost obav­ljaju u kioscima, boksovima, pavi­ljonima i pokretnim
prodavaonicama

260,00 kuna

3. pravne osobe s područja ugostite­ljstva i turizma:

a) ugostite­ljska poduzeća za svaku poslovnu jedinicu (restorane,
gostionice, barove, buffete, kavane, krčme, konobe i druge objekte u kojima se
toče alkoholna pića, igračnice, automat-klubove i hotele)

520,00 kuna

b) turistička poduzeća

340,00 kuna

c) prenočišta, ugostite­ljske jedinice otvorenog tipa pri pravnim
osobama ako se u ­njima toče alkoholna pića, mliječni i dije­talni restorani,
te restorani sa samo­poslu­živa­njem

180,00 kuna

4. pravne osobe koje obav­ljaju obrtničku djelatnost

520,00 kuna

5. fizičke osobe koje obav­ljaju samostalne dje­latnosti:

–  samostalni ugostite­lji, trgovačke i zabavne rad­nje

520,00 kuna

–  proizvodne i uslužne djelatnosti

260,00 kuna

–  drugi

340,00 kuna

6. Poduzeća stambene i komunalne djelatnosti

340,00 kuna,

7. Pravne osobe s područja financija i osigura­nja, osim Hrvatske
narodne banke i Zavoda za platni promet

520,00 kuna

8. stovarišta i skladišta svih pravnih osoba

520,00 kuna

9. druge pravne osobe

340,00 kuna

Ako je na istom
objektu istaknuto više tvrtki, odnosno naziva isti pravne ili fizičke osobe,
plaća se samo jedan spomenuti iznos poreza.

Ako postoji više
vlasnika obrtničke rad­nje ili poduzeća plaća se samo jedan porez.

Poslovne jedinice u
sastavu pravne ili fizičke osobe (prodavaonice, pogoni i radionice) plaćaju 50%
propisanog poreza na tvrtku, odnosno naziv, ako stavkom 1. ovoga članka nije određeno
drukčije.

Članak
12.

Tvrtkom odnosno
nazivom u smislu članka 11. ove Odluke smatra se istaknuti naziv (ime) poduzeća
bez obzira na oblik organizira­nja i drugih pravnih osoba koje obav­ljaju
gospodarsku djelatnost, osim natpisa na stolovima i otvorenim prodajnim
mjestima, natpisa koji građevinska poduzeća i privatni građe­vinari ističu na
gradilištima.

Članak 13.

Obveznik poreza na
tvrtku, odnosno naziv, dužan je tvrtku odnosno naziv i promjenu imena tvrtke,
odnosno naziva i svaku drugu promjenu što utječe na visinu poreza prijaviti
Ispostavi porezne uprave Dugo Selo u roku od 15 dana od dana upisa u re­gistar,
odnosno nastale promjene.

Članak 14.

Porez na naziv tvrtke
ne plaćaju:

1. državni organi,
jedinice lokalne uprave i samouprave, fondovi i pravne osobe iz područja
društvenih djelatnosti,

2. Savez slijepih za
vlastite prodavaonice,

3. prenoćišta
planinarskih i drugih društava,

4. poduzeća za zapoš­ljava­nje
invalida, ako od ukupnog broja zaposlenih zapoš­ljavaju 40% i više invalidnih
osoba, rehabilitiranih osoba i osoba koje su na rehabilitaciji, te fizičke
osobe invalida domovinskog rata koji samostalno obav­ljaju djelatnost.

Članak 15.

Porez na tvrtku,
odnosno naziv plaća se u roku od 15 dana od dana dostave rješe­nja kojim je
porez na tvrtku, odnosno naziv utvrđen.

Ako se tvrtke upišu u re­gistar tijekom
godine plaća se srazmjerni dio poreza na tvrtku odnosno naziv iz članka 11. ove
Odluke.

Porez na korište­nje
javnih površina

Članak 16.

Porez na korište­nje
javnih površina plaća se po stopi od 20%.

Općinsko vijeće
donijet će Odluku o uvjetima i načinu koriš­te­nja javnih površina.

Članak 17.

Osnovica poreza za
korište­nje javnih površina je plaćena zakupnina za pokretne stvari.

Članak 18.

Obračun i uplata
poreza na korište­nja javnih površina dužan je izvršiti obveznik poreza na
korište­nje javnih površina:

– do 5. u mjesecu za
prethodni mjesec kada se radi o zakupu zatvorenih kioska i ostalih pokretnih
naprava na duži rok od mjesec dana ili od godinu dana,

– danom dobiva­nja
rješe­nja o postav­lja­nju pokretnih naprava kada se radi o zakupu unutar 30
dana.

Članak 19.

Kada se lokacija za
kioske odnosno ostale pokretne naprave dodje­ljuje komisijski, a zakup određuje
izravnom pogodbom, tijelo nadležno za dodjelu površine dužno je danom
neposredne pogodbe obračunati i naplatiti porez iz članka 15. ove odluke.

III. PRIJELAZNE I
ZAVRŠNE ODREDBE

Članak 20.

Poslovi utvrđiva­nja,
evidentira­nja, nadzora, naplate i ovrhe radi naplate općinskih poreza prenose
se na Ministarstvo financija, Porezna uprava Dugo Selo.

Članak 21.

Ova Odluka stupa na
snagu osmog dana od dana objave u Službenom glasniku općine Rugvica.

Ova Odluka će se
objaviti u »Narodnim novinama«.

Odredbe članaka 8.,
9. i 10. primje­njuju se od 1. 1. 2003. godine.

Danom stupa­nja na
snagu ove Odluke prestaje važiti Odluka o općinskim porezima (»Službeni glasnik
općine Rugvica« broj 6/00).

Klasa:
023-01/01-01/339
Urbroj: 238/26-01-01

Predsjednik
Općinskog vijeća
**Stjepan Koledić,** v. r.

Odluka, NN 119/2001-2038